***οι απαντήσεις των ασκήσεων***

**1.** - Μπορούμενα κάνουμε τη μάθηση ελκυστική; (***δ***) θελκτική

- Έχω φτάσει σε σημείο, όπου βλέπω το όραμά μου να υλοποιείται. (***β***) να εκπληρώνεται

- Στη Γεωγραφία, αντί να αποστηθίζουν … (***α***) να απομνημονεύουν

*- Η μάθηση μπορεί να κατακτηθεί οποιαδήποτε στιγμή.* (***δ***) να αποκτηθεί

**2.** 1. εμπιστευτείτε 2. βοηθήσετε 3. δοθεί

4. αποκαλυφθεί 5. συνεργαστείτε 6. επωφεληθείτε

7. σιγουρευτείτε 8. θεωρήστε 9. ασχοληθείτε

10. επιμελέστεροι

**3.** Είναι νομίζουμε προφανές ότι η δεύτερη φωτογραφία σχολικής τάξης έχει μεγαλύτερη σχέση με την τάξη του κ. Πανούση. Σε αυτή διακρίνουμε μπροστά από κάθε μαθητή να υπάρχει ένα τάμπλετ με το οποίο πρέπει να μεθοδεύεται η διδασκαλία. Αυτό θυμίζει τα όσα διαβάσαμε για το Πρότυπο-Πειραματικό Σχολείο του πανεπιστημίου Αθηνών στο οποίο η τεχνολογία έχει τον πρώτο και τον τελευταίο λόγο και στο οποίο οι γονείς δεν δίστασαν να αγοράσουν από μια ηλεκτρονική συσκευή στα παιδιά τους, προκειμένου αυτά να είναι σε θέση να παρακολουθούν το μάθημα, έτσι όπως αυτό οργανώνεται από τον συγκεκριμένο εκπαιδευτικό.

**4. (α)**  Σύμφωνα με τα όσα διαβάσαμε στο κείμενο οι γονείς έχουν ενισχυτικό ρόλο στην εκπαίδευση των παιδιών τους. Όταν κρίθηκε σκόπιμο από το σχολείο να αγοραστεί ένα τάμπλετ, οι γονείς αποφάσισαν να ακολουθήσουν αυτή την προτροπή και να επενδύσουν ένα σεβαστό ποσό στη μάθηση των παιδιών τους. Επιπλέον, δείχνουν να συμμερίζονται την «φιλοσοφία» που επικρατεί στο σχολείο βάσει της οποίας η μάθηση μπορεί να λάβει χώρα παντού, ακόμα και σε μια εκδρομή, οπότε λογικά δεν θα προβάλλουν αντιρρήσεις για τις δραστηριότητες, όπως αυτή που διοργάνωσε ο κ. Πανούσης στον Μαραθώνα.

**(β)** Από όσα την ανάγνωση του κειμένου καταλαβαίνουμε ότι ο παραδοσιακό σχολείο βρίσκεται στον αντίποδα του σύγχρονου. Ό,τι υιοθετεί και εφαρμόζει το σύγχρονο σχολείο, το παραδοσιακό το απορρίπτει ως υπερβολικά καινοτόμο. Με άλλα λόγια, στην παρωχημένη μορφή εκπαίδευσης, οι μαθητές είναι εξαναγκασμένοι να απομνημονεύουν το σχολικό εγχειρίδιο, κουβαλούν όλα τα βιβλία στην τσάντα τους, δεν έχουν καμία δυνατότητα να επισκεφτούν έναν αρχαιολογικό χώρο ή ένα μουσείο και να αναπτύξουν μια παιδαγωγική δράση σε αυτούς. Ακόμη, η τεχνολογία δεν έχει παρά μόνο μικρή παρουσία στην καθημερινή διδακτική πρακτική, ενώ η ομαδοσυνεργατική και μαθητοκεντρική διδασκαλία εφαρμόζονται πολύ σπάνια. Όλα αυτά, βέβαια, έχουν ως αποτέλεσμα το σχολείο να προξενεί στους μαθητές αισθήματα πλήξης και αφόρητης ανίας. Αυτά είναι σε αδρές γραμμές τα χαρακτηριστικά γνωρίσματα του παραδοσιακού εκπαιδευτικού συστήματος.

**5.** Από την ανάγνωση του κειμένου πιστεύω ότι ο κύριός μας μπορεί να λάβει πολλές ιδέες για τη διεξαγωγή του μαθήματος της ιστορίας.

Αρχικά, μπορεί να διοργανώνει τακτικές επισκέψεις σε μουσεία και αρχαιολογικούς χώρους. Εκεί ορισμένοι από εμάς θα ξεναγούμε τους συμμαθητές μας και θα συνδέουμε ό,τι μάθαμε στο σχολείο με τον αρχαιολογικό χώρο.

Ακόμα, μπορεί να αξιοποιήσει τον διαδραστικό πίνακα ως μέσο προβολής, για να μας δείξει φωτογραφίες και κατόψεις από ναούς και οικοδομήματα της αρχαιότητας. Μπορεί, ακόμη, να μας αναθέσει να αναζητήσουμε στα τάμπλετ πληροφορίες σχετικά με ένα ιστορικό γεγονός. Επίσης, οι τεχνολογίες επαυξημένης πραγματικότητας μπορούν να μας επιτρέψουν να ανοίξουμε ένα βιβλίο και τοποθετώντας πάνω από αυτό ένα τάμπλετ να δούμε να αναδεικνύεται μπροστά στα μάτια μας ο Παρθενώνας!

Αυτές είναι ορισμένες από τις μεθόδους με τις οποίες είναι δυνατόν να διοργανωθεί το μάθημα της ιστορίας.